2024 m. d.

Sutarties Nr.00000

6 priedas

**PREKIŲ PIRKIMO-PARDAVIMO SUTARTIES ĮKAINIO PERSKAIČIAVIMO SĄLYGOS**

Bet kuri Sutarties šalis (**Pirkėjas** arba **Pardavėjas**) Sutarties galiojimo metu turi teisę inicijuoti Sutartyje numatytų įkainio perskaičiavimą (keitimą) pagal šioje Įkainio perskaičiavimo metodikoje (toliau – Metodika) nustatytą tvarką, ne anksčiau kaip po 12 (*dvylikos*) mėnesių nuo Sutarties sudarymo dienos (pirmą kartą), vėliau praėjus ne trumpesniam kaip 12 (dvylikos) mėnesių laikotarpiui nuo ankstesnio įkainio perskaičiavimo dienos, jeigu ***Vartojimo prekių ir paslaugų kainų pokytis (k)***, apskaičiuotas kaip nustatyta Metodikos 2.1. punkte, viršija 10 procentų. Atlikdamos perskaičiavimą Šalys vadovaujasi EUROSTAT viešai oficialiosios statistikos portalo duomenų bazėje paskelbtais Europos Sąjungos duomenimis, iš kitos Šalies nereikalaudamos pateikti oficialaus EUROSTAT ar kitos institucijos išduoto dokumento ar patvirtinimo. (https://osp.stat.gov.lt/statistiniu-rodikliu-analize?indicator=S7R265#/)

1. Šalys privalo susitarime dėl įkainių perskaičiavimo (toliau – Susitarimas) nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainio perskaičiavimo.

2.1. Nauji įkainiai apskaičiuojami pagal formulę:

*,*  kur

a – įkainis (Eur be PVM)) (jei jis jau buvo perskaičiuotas, tai po ankstesnio perskaičiavimo);

a1 – perskaičiuotas (pakeistas) įkainis (Eur be PVM);

k – Pagal Suderintą vartotojų kainų indeksą apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas importuotų prekių indeksas (C PAGAMINTI PRODUKTAI);

Indpradžia – laikotarpio pradžios datos (mėnesio) importuotų prekių indeksas (C PAGAMINTI PRODUKTAI). Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;

3. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio;

4. Vėlesnis įkainių perskaičiavimas negali apimti laikotarpio, už kurį jau buvo atliktas perskaičiavimas.

5. Jeigu pagal Suderintą vartotojų kainų indeksą apskaičiuotas Importuotų prekių kainų pokytis (k), apskaičiuotas kaip nustatyta 2.1. punkte, viršija 30 procentų nuo pradinio sutarties įkainio sutarties pasirašymo dieną, prekės įkainiai bus perskaičiuojami maksimaliu 30 procentų pokyčiu.

6. Jei Sutarties kaina buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) pradinė sutarties vertė.